Document ID: 32004R0205

Komisijas Regula (EK) Nr. 205/2004
(2004. gada 5. februāris),
ar ko groza Regulu (EK) Nr. 3175/94, kurā izklāstīti sīki izstrādāti noteikumi īpašā režīma piemērošanai labības produktu piegādei Egejas jūras nelielajām salām un ar kuru izveido piegāžu bilances prognozi
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 19. jūlija Regulu (EEK) Nr. 2019/93, ar ko nelielajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [1], jo īpaši tās 3.a panta 2. punktu,
tā kā:
(1) Komisijas Regulā (EEK) Nr. 2958/93 [2] ir izklāstīti kopīgi sīki izstrādāti īstenošanas noteikumi Regulai (EEK) Nr. 2019/93 attiecībā uz īpašo režīmu konkrētu lauksaimniecības produktu piegādei Egejas jūras nelielajām salām, kā arī, ievērojot Regulas (EEK) Nr. 2019/93 3. pantu, noteikts atbalsta apjoms par šo piegādi.
(2) Ievērojot Regulas (EEK) Nr. 2019/93 2. pantu, Komisijas Regulā (EK) Nr. 3175/94 [3] noteikta labības produktu piegāžu bilances prognoze.
(3) Komisijas Regulā (EK) Nr. 2782/98 [4] ir noteikta labības produktu un žāvētas rupjās barības piegādes bilance 1999. gadam. Labības produktu un žāvētas rupjās barības piegādes bilance ir noteikta arī nākamajiem gadiem.
(4) Skaidrības labad Regula (EK) Nr. 3175/94 attiecīgi jāpielāgo.
(5) Piegāžu bilances prognoze jāsagatavo arī 2004. gadam.
(6) Attiecīgi jāgroza Regula (EK) Nr. 3175/94.
(7) Šajā regulā paredzētie pasākumi ir saskaņā ar attiecīgo pārvaldības komiteju Apvienotās komitejas atzinumu,
IR PIEŅĒMUSI ŠO REGULU.
1. pants
Regulā (EK) Nr. 3175/94 izdara šādus grozījumus:
1. Nosaukumu aizstāj ar šādu:
"Komisijas Regula (EK) Nr. 3175/94 (1994. gada 21. decembris), ar ko nosaka sīki izstrādātus īpašā režīma piemērošanas noteikumus labības produktu un žāvētas rupjās barības piegādei nelielajām Egejas jūras salām un izveido piegāžu bilances prognozi."
2. Regulai pievieno šādu 1. pantu:
"1. pants
Ievērojot Regulas (EEK) Nr. 2019/93 2. pantu, nelielajām Egejas jūras salām noteiktā Kopienas izcelsmes labības produktu un žāvētas rupjās barības piegāžu bilances prognoze noteikta šīs regulas pielikumā."
3. Pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 5. februārī

Labels: 18
3
17
5